Εμίλ Κοσταντίνοφ

Ο **Εμίλ Λούμπχοφ Κοσταντίνοφ** (Βουλγαρικά: Емил Любчов Костадинов, γεννημένος στις 12 Αυγούστου 1967) είναι Βούλγαρος πρώην επαγγελματίας ποδοσφαιριστής ο οποίος αγωνιζόταν ως κεντρικός επιθετικός και εκπροσώπησε την Εθνική ομάδα της Βουλγαρίας σε δύο Παγκόσμια Κύπελλα.

## Καριέρα σε συλλόγους
Γεννημένος στη Σόφια, ο Κοσταντίνοφ ξεκίνησε την καριέρα του στην ΤΣΣΚΑ Σόφιας. Εκεί, σχημάτισε μία αξιοθαύμαστη τριάδα με τους Χρίστο Στόιτσκοφ και Λουμπόσλαβ Πένεφ στα τέλη της δεκαετίας του 80, βοηθώντας την ομάδα του να κατακτήσει τρία πρωταθλήματα Βουλγαρίας, τρία κύπελλα Βουλγαρίας καθώς και να φθάσει μέχρι την ημιτελική φάση του Κυπέλλου Κυπελλούχων.[1]

Αγωνίστηκε για την Πόρτο από το 1990 έως το 1994, κατακτώντας δύο φορές το πρωτάθλημα Πορτογαλίας και κερδίζοντας την αναγνώριση από τους Πορτογάλους οπαδούς. Κατά την διάρκεια της καριέρας του, αγωνίστηκε επίσης για τη Ντεπορτίβο Λα Κορούνια, την Μπάγερν Μονάχου (με την οποία κατέκτησε το κύπελλο ΟΥΕΦΑ του 1996 με τον ίδιο να σκοράρει στον τελικό), την Φενέρμπαχτσε, τη Μάιντς 05 και την Τίγρες ΟΑΝΛ.

## Διεθνής καριέρα
Ο Κοσταντίνοφ έλαβε μέρος στο Παγκόσμιο Πρωτάθλημα Νέων του 1985, σκοράροντας δύο γκολ στο τουρνουά. Ήταν μέλος της Εθνικής Βουλγαρίας από το 1988 έως το 1998. Συνολικά, συμμετείχε σε 70 αγώνες με εθνόσημο στο στήθος, στις οποίες σκόραρε 27 γκολ.

Ο Κοσταντίνοφ απέκτησε διεθνή προβολή αφού σκόραρε δύο τέρματα στην τελευταία αγωνιστική των προκριματικών του Παγκοσμίου Κυπέλλου 1994, εναντίον της Γαλλίας. Μάλιστα, το δεύτερο του τέρμα στην συγκεκριμένη αναμέτρηση το σκόραρε στο τελευταίο δευτερόλεπτο του αγώνα σουτάροντας με το δεξί από το ύψος του πέναλτι και βρίσκοντας τα δίχτυα. Αυτό το γκολ, έστειλε τη Βουλγαρία στο Παγκόσμιο Κύπελλο του 1994 αφήνοντας εκτός τη Γαλλία.

Αφού έδωσε την πρόκριση στη Βουλγαρία για το Παγκόσμιο Κύπελλο 1994, ήταν και μέρος της ομάδας που έφτασε στα ημιτελικά αυτής της διοργάνωσης, σε συνεργασία με τον Χρίστο Στόιτσκοφ. Αγωνίστηκε και στα επτά παιχνίδια του τουρνουά, αλλά δεν σκόραρε κάποιο τέρμα. Κατά τη διάρκεια του παιχνιδιού εναντίον της Ιταλίας στον ημιτελικό, ο Κοσταντίνοφ δέχθηκε φάουλ από τον Αλεσάντρο Κοστακούρτα στην περιοχή του πέναλτι, ο οποίος αργότερα διέπραξε και παράβαση χεριού εκεί. Και στις δύο περιπτώσεις δεν δόθηκε πέναλτι, γεγονός που προκάλεσε διαμαρτυρίες, με τους Βουλγάρους να κατηγορούν τον Γάλλο διαιτητή Ζοέλ Κινιού ότι αγνόησε σκόπιμα τις περιπτώσεις αυτές για να "εκδικηθεί" για τον αποκλεισμό της χώρας του από την Βουλγαρία λίγους μήνες πριν.

Ο Κοσταντίνοφ αγωνίστηκε επίσης στο Euro του 1996 και στο Παγκόσμιο Κύπελλο του 1998, ωστόσο και στα δύο αυτά τουρνουά η Βουλγαρία δεν προσπέρασε τον δεύτερο γύρο. Σκόραρε ένα (και στην πραγματικότητα το μοναδικό) γκολ στο Παγκόσμιο Κύπελλο 1998 εναντίον της Ισπανίας στην φάση των ομίλων. Αποσύρθηκε πριν την προκριματική φάση του Euro 2000.

### Διεθνείς γκολ

: *Οι στήλες Σκορ και Τελικό αναγράφουν πρώτα το γκολ της Βουλγαρίας, η στήλη Σκορ δείχνει το σκορ μετά από κάθε γκολ του Κοσταντίνοφ.*

## Διακρίσεις

* Πρωτάθλημα Βουλγαρίας: 1986-87, 1988-89, 1989-90
* Κύπελλο Βουλγαρίας: 1986-87, 1987-88, 1988-89
* Κύπελλο Σοβιετικού Στρατού: 1985-86, 1988-89, 1989-90
* Σούπερ Καπ Βουλγαρίας: 1989

**Πόρτο**

* Πρωτάθλημα Πορτογαλίας: 1991-92, 1992-93, 1994-95
* Κύπελλο Πορτογαλίας: 1990-1991, 1993-1994
* Σουπερτάκα: 1990, 1991, 1993, 1994

**Μπάγερν Μονάχου**

* Κύπελλο ΟΥΕΦΑ: 1995-96

**Βουλγαρία**

* Παγκόσμιο Κύπελλο (τέταρτη θέση): 1994

## Παραπομπές


## Εξωτερικοί σύνδεσμοι

* 

Κατηγορία:Βούλγαροι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βουλγαρίας Κ21
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές ΦΚ Πόρτο
Κατηγορία:Βούλγαροι ποδοσφαιριστές στο εξωτερικό
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Τίγρες ντε λα ΟΑΝΛ
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ξένοι ποδοσφαιριστές στο Μεξικό
Κατηγορία:Ποδοσφαιριστές 1. ΦΣΦ Μάιντς 05
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998